KTC เฮ! กำไร Q3/59 เพิ่มขึ้น 28% อยู่ที่ 639.61 ลบ.
KTC เฮ! กำไร Q3/59 เพิ่มขึ้น 28% อยู่ที่ 639.61 ลบ. จากปีก่อนอยู่ที่ 499.23 ลบ. จากดอกเบี้ยบัตรเครดิตเพิ่มขึ้น ขณะที่งวด 9 เดือนแรก กำไรอยู่ที่ 1.85 พันลบ. เพิ่มขึ้น 21% จากปีก่อนอยู่ที่ 1.54 พันลบ.
20 ต.ค. 2559

บริษัท บัตรกรุงไทย จำกัด (มหาชน) หรือ KTC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 639.61 ล้านบาท หรือมีกำไรสุทธิ 2.48 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 499.23 ล้านบาท หรือมีกำไรสุทธิ 1.93 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทรายได้จากดอกเบี้ยบัตรเครดิตเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 1.85 พันล้านบาท หรือ 7.19 บาทต่อหุ้น เพิ่มขึ้น 21% จากช่วงเดียวกันของปีก่อนที่มีกำไรสุทธิ 1.53 พันล้านบาท หรือ 5.96 บาทต่อหุ้น